Avstraliya ochiq chempionati: Denis Istomin keyingi bosqichga chiqdi

O‘zbekistonning 1-raqamli raketkasi Denis Istomin Avstraliya ochiq chempionatining 2-davrasiga yo‘llanmani qo‘lga kiritdi. Bu haqida UzDaily nashri xabar berdi.

Melburn shahrida o‘tayotgan musobaqaning 1-raundida Denis Istomin kiprlik Markus Bagdatisni uch set hisobiga ko‘ra mag‘lub etdi — 6:4, 7:5 va 6:4.
Bellashuv 2 soat-u 36 daqiqa davom etdi. Uchrashuv davomida Istomin 9 ta eysva 1 ta qo‘sh xatoni amalga oshirdi. O‘zbekistonlik tennischi 13 ta breyk-point imkoniyatining 4 tasidan unumli foydalana oldi.
Bagdatisning hisobida esa 8 ta “eys” 4 ta qo‘sh xato.
Ikkinchi davrada Denis Istomin rossiyalik Dmitry Tursunov bilan kurash olib boradi.